CELEX: 22004D0178
Language: sl
Date: 2004-12-03 00:00:00
Title: Sklep Skupnega odbora EGP št. 178/2004 z dne 3. decembra 2004 o spremembi Protokola 21 (o izvajanju pravil konkurence za podjetja) in Protokola 23 (o sodelovanju med nadzornimi organi) k Sporazumu EGP

26.5.2005   
            
            
               SL
            
            
               Uradni list Evropske unije
            
            
               L 133/35
            
         
      SKLEP SKUPNEGA ODBORA EGP
   
   št. 178/2004
   z dne 3. decembra 2004
   o spremembi Protokola 21 (o izvajanju pravil konkurence za podjetja) in Protokola 23 (o sodelovanju med nadzornimi organi) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Protokol 21 k Sporazumu je bil spremenjen s Sklepom Skupnega odbora EGP št. 130/2004 z dne 24. septembra 2004 (1).
            
         
               (2)
            
            
               Protokol 23 k Sporazumu je bil spremenjen s Sklepom Skupnega odbora EGP št. 130/2004 z dne 24. septembra 2004.
            
         
               (3)
            
            
               Uredbo Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe o ustanovitvi Evropske skupnosti (2) je treba vključiti v Sporazum.
            
         
               (4)
            
            
               Uredba (ES) št. 773/2004 razveljavlja uredbe Komisije (ES) št. 3385/94 (3), (ES) št. 2842/98 (4) in (ES) št. 2843/98 (5), ki so vključene v Sporazum in jih je zato treba črtati iz Sporazuma —
            
         SKLENIL:
   Člen 1
   Člen 3 Protokola 21 k Sporazumu se spremeni:
   
               1.
            
            
               Besedilo točke 1(4) (Uredba Komisije (ES) št. 3385/94) se nadomesti z naslednjim:
               „32004 R 0773: Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe o ustanovitvi Evropske skupnosti (UL L 123, 27.4.2004, str. 18).“
            
         
               2.
            
            
               Besedilo točk 1(5) (Uredba Komisije (ES) št. 2842/98), 1(15) (Uredba Komisije (ES) št. 2842/98) in 1(16) (Uredba Komisije (ES) št. 2843/98) se črta.
            
         Člen 2
   Za členom 10 Protokola 23 k Sporazumu se doda naslednje:
   
      „DOSTOP DO DOKUMENTACIJE
      
      Člen 10A
      Če nadzorni organ odobri dostop do dokumentacije strankam, na katere je naslovil ugotovitev o možnih kršitvah, pravica dostopa do dokumentacije ne velja za interne dokumente drugega nadzornega organa ali uradov za konkurenco v državah članicah ES in državah Efte. Prav tako dostop do dokumentacije ne velja za korespondenco med nadzornimi organi, med nadzornim organom in uradi za konkurenco v državah članicah ES ali državah Efte ali med uradi za konkurenco v državah članicah ES ali državah Efte, če je taka korespondenca vključena v dokumentacijo pristojnega nadzornega organa.“
   
   Člen 3
   Besedilo Uredbe (ES) št. 773/2004 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 4. decembra 2004, pod pogojem, da so bila Skupnemu odboru EGP (6) predložena vsa uradna obvestila v skladu s členom 103(1) Sporazuma, ali na dan začetka veljavnosti Sklepa Skupnega odbora EGP št. 130/2004 z dne 24. septembra 2004, odvisno od datuma, ki nastopi pozneje.
   Člen 5
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 3. decembra 2004
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 64, 10.3.2005, str. 57.
   
      (2)  UL L 123, 27.4.2004, str. 18.
   
      (3)  UL L 377, 31.12.1994, str. 28.
   
      (4)  UL L 354, 30.12.1998, str. 18.
   
      (5)  UL L 354, 30.12.1998, str. 22.
   
      (6)  Ustavne zahteve so navedene.